Tavratt n weɣyul i wemdan
Kra n twaɣit yeḍran, sebba-s d amdan : iḥemmel ad yetɛeddi ɣef wiyaḍ, yexs ad yesɛeddi rray-is, iḥemmel ad idebber ɣef wid is-d-yezzin. Akka i d amdan. Axxam-is ur as-yezmir lǧamaɛ yeṭṭef-as amezzir. Si zik-is yenwa yessen, yenwa s nnig-s ḥed ur yelli, d netta kan i d bab n tudert, ur yeẓra ara belli ama d aɣarsiw ama d aseklu sɛan azref di tudert, agama yeḥwaǧ tamusni-nnsen ula d nutni, sɛan ayen zemren ad t-id-mudden i ugama. I wakken ad yaweḍ lebɣi-s, amdan, yezmer i ẓẓur, yezmer i takwarḍa, i tiddas akwed umennuɣ….
kab_Latn kab_Latn